stanford-oval/wikipedia huggingface dataset:
Vetysulfiitti

Kolmiulotteinen malli vetysulfiiti-ionista
Vetysulfiitti voi tarkoittaa HSO3–-ionia tai kyseisen ionin sisältämää suolaa. Vetysulfiitti-ioni on rikkihapokkeen ensimmäinen konjugaattiemäs samalla myös sulfiitti-ionin konjugaattihappo. Se pystyy sekä vastaanottamaan että luovuttamaan protonin, joten se on amfolyytti.
Reaktiot

Vetysulfiittia syntyy rikkihapokkeen protolyysissa, kun rikkihapoke on luovuttanut ensimmäisen protoninsa (vetyioninsa):
Rikkohapokkeen toisen deprotonoinnin tulos eli sulfiitti syntyy jatkoreaktiossa:
Vetysulfiitti-ioni ei voi syntyä rikkihapon protolyysissa, vaan rikkihappoa vastaava ensimmäinen konjugaattiemäs on vetysulfaatti (HSO4−).
Vanessa Lane

Vanessa Lane (s. 14. lokakuuta 1983 New York) on yhdysvaltalainen pornonäyttelijä, joka aloitti esiintymisen vuonna 2004. Hän on 156-senttinen. Hän sai vuonna 2006 kolme AVN-palkintoehdokkuutta (mm. Best New Starlet) ja vuonna 2008 vielä yhden. Hän on tehnyt esiintymisen Dr. 90210 -sarjan jaksossa. Hän on toiminut myös Penthousen mallina.
Aiheesta muualla

Viralliset sivut (englanniksi)
Vanessa Lane Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vanessa Lane
Käännös suomeksi
Vatikaanin kirkolliskokous

Vatikaanin kirkolliskokous on kahden Vatikaanissa kokoontuneen katolisen kirkon tunnustaman ekumeenisen kirkolliskokouksen nimenä:
Vatikaanin ensimmäinen kirkolliskokous (1867-1870)
Vatikaanin toinen kirkolliskokous (1962-1965)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vatikaanin kirkolliskokous”, voi hakea sivunnimihaulla, laajalla sivunnimihaulla tai tekstihaulla.
Vanukärpässieni

| Vanukärpässieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita
Laji::  strobiliformis
Kaksiosainen nimi
 Amanita strobiliformis  (Paulet ex Vittad.) Bertill. 
Katso myös
   Vanukärpässieni Commonsissa 
Infobox OKNimi-testi OK: 
Vanukärpässieni (Amanita strobiliformis) on valkoinen, harmaasuomuinen kärpässienilaji. Sen jalka on valkosuomuinen ja siinä on rengas. Heltat ovat vaaleat. Sieni kasvaa kalkkimailla lehtimetsissä. Siitä ei tunneta Suomesta yhtään löytöä. Vanukärpässieni on syötävä, mutta sitä ei tule sekoittaa myrkyllisiin sukulaislajeihin ja nauttia raakana.
Vanuatunlenkko

| Vanuatunlenkko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hedelmälepakot Pteropodidae
Suku::  Lentävätkoirat Pteropus
Laji::  anetianus
Kaksiosainen nimi
 Pteropus anetianus  (Gray, 1870) 
Synonyymit
 Spectrum anetianum Gray, 1870 

Alalajit
 Pteropus anetianus anetianus  Pteropus anetianus aorensis  Pteropus anetianus bakeri  Pteropus anetianus banksiana  Pteropus anetianus eotinus  Pteropus anetianus motalavae  Pteropus anetianus pastoris 
Katso myös
   Vanuatunlenkko Wikispeciesissä   Vanuatunlenkko Commonsissa 
Infobox OKVirheellinen NIMI-arvoIUCN-testi OK: 
Vanuatunlenkko (Pteropus anetianus) on Vanuatussa elävä hedelmälepakoiden heimoon kuuluva lepakkolaji. Se käyttää ravinnokseen viikunoita, leipäpuun hedelmiä, kookoksia ja kukkia. Päivänsä se viettää pieninä ryhminä puissa, mutta laji saattaa olla myös osittain päiväaktiivinen. Lepakoita syödään paikallisesti, mutta tämä vaikuttaa sen kantaan vain metsästyksen lisääntyessä välittömästi trooppisten hirmumyrskyjen jälkeen. Uhkana ovat myös paikalliset sukupuutot, koska laji on huono palaamaan alueille joilta se on jo kerran hävinnyt.
Nisäkäsnimistötoimikunnan ehdotus lajin suomenkieliseksi nimeksi on vanuatunlenkko.
Vic Chesnutt

Vic Chesnutt esiintymässä vuonna 2008.
Vic Chesnutt (12. marraskuuta 1964 – 25. joulukuuta 2009) oli yhdysvaltalainen laulaja-lauluntekijä.
Chesnutt syntyi Floridan Jacksonvillessä ja joutui 18-vuotiaana auto-onnettomuuteen, joka jätti hänet halvaantuneeksi vyötäröstä alaspäin. Hän kasvoi adoptiolapsena Georgiassa ja muutti onnettomuutensa jälkeen saman osavaltion Athensiin.
Chesnutt esiintyi säännöllisesti 40 Watt Clubilla, josta R.E.M.-yhtyeestä tunnettu Michael Stipe ”löysi” hänet. Stipe tuotti Chesnuttin kaksi ensimmäistä albumia, Littlen (1990) ja West of Romen (1991). Chesnutt teki soolouransa ohella yhteistyötä Widespread Panicin jäsenten kanssa nimellä brute..
Chesnuttin sanoitukset ovat yleensä runollisia, ja hän ihaili Stevie Smithin teoksia. Hän kannatti avoimesti marihuanan laillistamista.
Chesnutt kuoli joulukuussa 2009 45-vuotiaana. Hän oli ollut koomassa otettuaan yliannostuksen lihasrentouttajia.
Aiheesta muualla

Viralliset sivut (englanniksi)
U.B. Funkeys

U.B. Funkeys on lasten tietokonepeli. Perinteisten pelitallenteiden sijaan peli on rakennettu muovisen hahmon sisään jossa on tietokoneeseen kytkettävä usb liitin. Tämä, 12cm korkea muovinen hahmo on U.B. aloituspakkauksessa. Päähahmon lisäksi pelissä käytetään pienempiä, n.6cm korkeita muovisia hahmoja, jotka kytketään isoon päähahmoon asettamalla ne pään takaa löytyvään liittimeen. Pienillä hahmoilla voi pelissä kulkea teleporteista ja pelata erilaisia pelejä. Isoin päähahmo "U.B." ei varsinaisesti tee pelissä paljon mitään ilman pieniä hahmoja, eli lisäosia. Aloituspakkauksessa tulee U.B. päähahmon lisäksi kaksi pientä funkey hahmoa.
Juoni

Varsinaisessa pelissä tarina alkaa siitä, kun Funkeyt pelaavat näytöllä hauskoja pelejä ja leikkivät. Heillä on salaisuus jonka Funkey nimeltä "Tohtori Tinker" on keksinyt. Tuo salainen keksintö ovat teleportit, jotka toimivat voimakristallien avulla. Niillä Funkeyt matkustavat silmänräpäyksessä toistensa luo eri maailmoihin. Eräänä päivänä portit räjähtävät, voimakristallit sinkoutuvat eri puolille "Terrapiniaa" (Terrapinia = Funkey maailmankaikkeus) ja Tohtori Tinker katoaa. Jotkut Funkeyt pystyvät matkustamaan toisiin maailmoihin ja jotkut toisiin, mutta matkustus rajoittui räjähdyksen jälkeen paljon. Yhdestä portista tupsahtaa sitten "U.B." Ja siitä alkaa pelin seikkailu Terrapiniassa.
Aiheesta muualla

U.B. Funkeys
Venäläinen tikka

| Duga |
| --- | --- |

Valmistustiedot
Malli:  suunnitelma 5H32
Peitenimi:  Duga-1, Duga-2
Valmistusmaa:  Neuvostoliitto
Valmistusaika:  1976 – 1989
Tuotantomäärä:  2 asemaa
Rakenne
Käyttötarkoitus:  ilmapuolustus, aikainen varoitus
Tutkatyyppi:  multistaattinen OTH pulssidopplertutka
Asennustapa:  kiinteä
Laitekoko:  hyvin suuri, useita rakennelmia ja rakennuksia
Kantama:  tuhansia kilometrejä yli horisontin
Tekniset tiedot
Lähetysteho:  10 – 30 MW
Lähetystaajuus:  5 – 28 MHz satunnaisesti vaihtuva
Toistotaajuus:  10 Hz
Antennityyppi:  vaiheohjattu dipoliryhmä, erikseen lähetin antenni 150 m korkea ja 500 m pitkä ja vastaanotin antennit (useita) 300 m pitkiä
Keilaustavat:  kiinteät antennit ja keilan suuntaus dipolien vaiheohjauksella
Järjestelmäliitokset:  liitetty valtakunnalliseen mannertenväliseen ohjusjärjestelmään
Tietojenkäsittely:  tietokoneisiin perustuva lähettimien ja vastaanottimien ohjaus, signaaliprosessointi ja tietoliikenne
Venäläinen tikka eli Duga (ven. Дуга) oli Neuvostoliiton tutkajärjestelmä, jonka oli tarkoitus antaa varhaisvaroitus mannertenvälisestä ohjusiskusta. Tutkasta tuli kuuluisa nimellä ”Tikka” (engl. Woodpecker tai Russian Woodpecker) sen eri puolilla Eurooppaa aiheuttaman voimakkaan nakuttavan radiohäiriön vuoksi.
Duga-järjestelmää rakennettiin ensin kaksi prototyyppiä, joista käytettiin pelkästään nimeä Duga (ilman numeroa, koodinimi 5H77) Ukrainan Mykolajivissa. Prototyypin perusteella rakennettiin Duga-1 (5H32-West), joka sijaitsi Tšernobylin ydinvoimalan lähellä ja on nyt säteilyn vuoksi suljetulla alueella.  Tšernobylin alueella järjestetään jonkin verran ohjattuja turistikierroksia, joiden yhteydessä voi vierailla Duga-1-asemalla. Toinen, itäinen Duga-2-asema sijaitsi Amurin Komsomolskissa. Populaarikulttuurissa mainitaan virheellisesti usein "Duga-3", mutta sellaista ei koskaan rakennettu johtuen Duga-asemien heikosta suorituskyvystä ja virheellisistä havainnoista.
Häiriöt

Häiritsevä signaali oli maailmanlaajuinen ja häiritsi HF-radiotaajuusaluetta vuosina 1976–1989. Signaalilla ei ollut mitään tiettyä vakiotaajuutta vaan taajuus vaihteli satunnaisesti. Signaali kuulosti lyhytaaltoradion kautta kuultuna kymmenen hertsin taajuiselta tikan rummutukselta. Signaalin uskottiin olevan neuvostoliittolaisen OTH-tutkajärjestelmän signaali – tämä teoria varmistui vasta Neuvostoliiton kaatumisen jälkeen. Signaali oli Neuvostoliiton mannertenvälisten ohjusten torjuntaan liittyvän Duga-järjestelmän tutkalähete.
Venäläinen tikka aiheutti häiriötä muun muassa radioamatöörien ja lentokoneiden viestinnälle. Yhdysvaltain hallitus valitti asiasta Neuvostoliitolle, mutta Neuvostoliitto ei edes myöntänyt signaalin olevan heidän tuottamansa. Jotkut radioamatöörit suunnittelivat häätävänsä tutkan pois radioamatöörialueilta lähettämällä tutkaheijastuksia häiritseviä signaaleja.
Venäläinen tikka
Signaali häiritsemässä WWVH-aikasignaalia marraskuun 2. päivänä 1984.
Äänitiedostojen kuunteluohjeet
Aiheesta muualla

Kuvia tai muita tiedostoja aiheesta Duga-1 Wikimedia Commonsissa
The Woody Woodpecker Story, Part 3 http://www.voacap.com.  2007. Arkistoitu 24.2.2012. Viitattu 4.12.2010.
Eräs antenneista Tšernobylissä.
Valesinisimpukka

| Valesinisimpukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Erilaishampaiset Heterodonta
Lahko::  Myida
Heimo::  Valesinisimpukat Dreissenidae
Suku::  Mytilopsis
Laji::  leucophaeata
Kaksiosainen nimi
 Mytilopsis leucophaeata  (Conrad, 1831) 
Katso myös
   Valesinisimpukka Commonsissa 
Infobox OKVirheellinen NIMI-arvoIUCN-testi OK: 
Valesinisimpukka (Mytilopsis leucophaeata) on Suomessa vieraslajina havaittu murtovedessä elävä nilviäislaji.
Koko ja ulkonäkö

Valesinisimpukka on yleensä alle 2 sentin mittainen ruskeakuorinen simpukka, joka ulkomuodoltaan muistuttaa Itämeren pientä sinisimpukkaa, muttei ole sille lainkaan sukua. Se voidaan myös sekoittaa lähisukuiseen vaeltajasimpukkaan (Dreissena polymorpha), jonka tavoin se on merkittävä biologista likaantumista (biofouling) aiheuttava laji. Se on myös todettu merkittäväksi ydinvoimaloiden lauhdevesiputkia tukkivaksi eliöksi.
Levinneisyys ja elinympäristö

Valesinisimpukan alkuperäinen levinneisyysalue on Pohjois-Amerikassa Meksikonlahden alueella. Se on siirtynyt vieraslajina muualle Pohjois-Amerikkaan ja monille alueille Euroopassa. Se on murtovesilaji, joka lisääntyy 1–20 promillen suolapitoisuudessa.
Suomessa laji löydettiin ensin vuonna 2003 Suomenlahdelta Loviisan edustalta. Sittemmin sitä on löydetty myös Airistolta Turun edustalta (2011)  ja Selkämeren alueelta Olkiluodosta. Todennäköisesti se on tullut painolastiveden mukana.
Valtio (mikrovaltio)

| --- | --- |
Valtio
Mikrovaltio
 Lippu
Motto: Onhan meillä! Hymni: ”Valtiomme”
Sijainti: Posio, Suomi
Pinta-ala: 50 m²
Jäseniä: 7
Perustettu: 26. elokuuta 2006
Johtaja: Ari Peltonen
Hallitusmuoto: yksinvaltius
Kielet: suomi
Rahayksikkö: Euro
Valuuttakoodi: EUR
Pääkaupunki: Turku

Valtio on 13. lokakuuta 2006 lähtien Nyt-liitteessä ja Radio Helsingissä seurattu Ari ”Paska” Peltosen kehittämä mikrovaltio. Se sijaitsee Posiolla Muikkulamminpuron varrella Kännäkällä, kahdeksan kilometriä pohjoiseen Posion keskustasta. Valtiolla ei ole tunnustettua juridista asemaa. Valtioksi esitetty alue on pinta-alaltaan noin 50 neliömetriä.
19. kesäkuuta 2007 puolustusvoimien uutislehti Ruotuväki valloitti Valtion takaisin Suomelle. Peltonen ei kuitenkaan tunnustanut valloitusta. Valtion maanpaossa elävä johto on perustanut pakolaishallituksen Helsinkiin.
22. elokuuta 2008 Peltonen järjesti Valtiolle itsenäisyysjuhlat Helsingin Kaapelitehtaan Merikaapelihallissa Taiteiden yössä. Valtion itsenäisyyspäivän vastaanotolla vieraat saivat myös jättää turvapaikkahakemuksia. Valtionvapautusrintama jakoi samassa tilaisuudessa salaa Valtion diktatorista hallintoa kritisoivia monisteita.
Politiikka ja hallinto

Valtion hallituksen muodostavat valtiovarainministeri Jani Halme, puolustusministeri Eva Wahlström, kulttuuriministeri Katja Ståhl ja ulkoministeri Alexander Stubb.
Kokoontumisvapautta on rajoitettu.
Politiikka ja hallinto > Ulkopoliittiset suhteet

Valtio ei ole Naton jäsen. Valtio jätti EU-jäsenhakemuksen vuonna 2006.
Talous

Valtion veroprosentti on sata.
Kulttuuri

Helmikuussa 2007 Peltonen yritti saada Valtion Euroviisuihin. Euroviisujen tapahtumajärjestäjä Kjell Ekholm lupasi toimittaa hakemuksen Tukholmassa sijaitsevaan EBU:n päämajaan ja lupasi, että hakemus käsitellään niin pikaisesti, että Valtio ehtisi osallistua Helsingissä järjestettäviin kilpailuihin. Valtio ei kuitenkaan päässyt mukaan kilpailuihin. Siitä huolimatta edustuskappaleeksi valittiin Radio Helsingin Paskalista-ohjelmassa yleisöäänestyksellä Suomen paskin bändi -kilpailun voittaneen Dream Teamer -yhtyeen kappale ”Hei hei Eurooppa”.
U-putki

Nestepintojen korkeusero U-putki manometrissä on verrannollinen putken haarojen väliseen paine-eroon.  \Delta h={\frac {p_{a}-p_{o}}{g\rho }}
U-putki (U-putkimanometri) on paine-eron mittauksessa käytetty mittalaite. Mittalaite on nimensä mukaisesti U-muotoinen putki, joka on täytetty nesteellä. Nestepintojen korkeuseron avulla U-putken eri haaroissa voidaan laskea paine-ero putken suiden välillä.
Teoria

Paine-ero lasketaan kaavalla:
\Delta p=\Delta h\cdot \rho \cdot g,
missä ρ on nesteen tiheys kyseisessä tilassa ja g on maan vetovoimakiihtyvyys.
Nesteenä U-putkessa käytetään yleisesti vettä pienille paine-eroille ja elohopeaa suurille paine-eroille. Kun maan vetovoiman kiihtyvyytenä käytetään arvoa 9,807 m/s² sekä veden tiheytenä 998 kg/m³ ja elohopean tiheytenä 13 534 kg/m³, saadaan nestepintojen eron funktiona seuraavat paine-erot:
| korkeusero, mm | paine-ero vesitäytteisellä U-putkella, Pa | paine-ero elohopeatäytteisellä U-putkella, kPa |
| --- | --- | --- |
| 1 | 10 | 0,1 |
| 10 | 98 | 1,3 |
| 20 | 196 | 2,7 |
| 50 | 489 | 6,6 |
| 100 | 979 | 13,3 |
| 500 | 4 893 | 66,4 |
| 1 000 | 9 786 | 132,7 |
Käytännön huomioita

Vesitäytteisellä U-putkella voidaan mitata esimerkiksi rakennuksessa vallitsevaa ali- tai ylipainetta, joka usein on vain muutaman millin vesipatsaan suuruinen. Elohopeatäytteisellä U-putkella voidaan taas mitata esimerkiksi lähellä täydellistä tyhjiötä olevia paineita alle metrin mittaisella U-putkella. Jos sama halutaan tehdä vesitäytteisellä putkella, tarvitaan noin 10 metriä korkea, käytännössä hyvin hankala U-putki. Elohopeapatsaan korkeutta on yleisesti käytetty myös verenpaineen mittayksikkönä.
Perinteinen vaaitus vesiletkulla (rakennuksilla samojen tasokorkeuksien mittaus ja merkitseminen) on tavallaan käänteinen sovellus U-putkesta. Jos mitattavat tasot ovat saman ilmanpaineen vaikutuksessa, tiedetään, että letkun nestepintojen korkeusero on nolla – selkeämmin sanottuna vesipinnat ovat samassa tasossa. Näin voidaan siirtää haluttu tasopiste niin pitkälle kuin vain käytössä oleva vesiletku sallii.
Niin painemittauksessa kuin vaaituksessakin on käytännössä varmistettava, että mittausletku on täysin nesteen täyttämä, eikä letkussa ole tukoksia tai ilmakuplia.
Vic-des-Prés

| Vic-des-Prés |
| --- | --- |
 Saint-Pierren ja Saint-Paulin kirkko
 vaakuna
 Vic-des-Prés
 Koordinaatit: 47°06′18″N, 4°38′34″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  9,0 km²
Korkeus:  400 m
Väkiluku (2018):  118 
 – Väestötiheys:  13 as./km²
Kunnan numero:  21677
Infobox OKVirheellinen NIMI-arvo: 
Vic-des-Prés on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 22 kilometriä Beaunen kaupungista luoteeseen.
Kunnan keskustassa oleva 1200-luvulla rakennettu Saint-Pierren ja Saint-Paulin kirkko on luokiteltu historialliseksi muistomerkiksi.  Kirkon sisällä on 1400-luvulta peräisin oleva pronssinen aspersorium, eli vihkivesiastia.
Aiheesta muualla

Kuvia tai muita tiedostoja aiheesta Vic-des-Prés Wikimedia Commonsissa
Vatikaanin liira

Vatikaanin viidensadan liiran kolikko
Vatikaanin liira oli rahayksikkö vuosina 1929–2002. Tänä aikana se oli sidottu Italian liiraan ja oli periaatteessa käyttökelpoinen myös Italian ja San Marinon alueilla. Se jaettiin sataan centesimoon. Centesimo poistettiin käytöstä 2. maailmansodan aikana. Käytännössä myös välillä 1992 - 1998 valuutta ei ollut käytössä.
Jo 1866 - 1870 oli Kirkkovaltiolla käytössä oma liiransa, mutta sen käytännön merkitys oli vähäinen.
Vuonna 2002 Vatikaanivaltio siirtyi eurovaluuttaan.
Vedbo

Smålandin seudut viikinkiajalla. Punaiset ja mustat pisteet tarkoittavat maakunnassa sijaitsevia riimukiviä. Punaisten pisteiden riimukivet sisältävät kirjoituksia kaukomatkoilta.
Vedbo oli yksi keskiaikaisista "pienistä maista" (ruots. små landen), jotka vähitellen muodostivat Smålandin maakunnan.
Vedbohon kuulunut alue vastaa nykyisessä kuntajaossa Anebyn kuntaa, Eksjön kuntaa ja Tranåsin kuntaa sekä Nässjön kuntaan kuuluvia Flisbytä ja Norra Solbergaa.
Käännös suomeksi
U-luokka (hävittäjä)

| U-luokka |
| --- | --- |
 Luokkaan kuulunut HMS Grenville

Tekniset tiedot
Uppouma:  1 806 t (standardi) 2 091 t (kuormattu)
Pituus:  111 m (kokonaispituus)
Leveys:  10,87 m
Syväys:  3,0 m
Koneteho:  40 000 hv (29,828 MW)
Nopeus:  37 solmua
Miehistöä:  180 normaalipalveluksessa tai 225 laivueenjohtajana
Aseistus
Meritorjunta:  4 × QF 4,7" Mk XII -tykkiä yksiputkisina CP Mk XXII -asennuksina 8 × 21" torpedoputkea
Ilmatorjunta:  2 × 40 mm Bofors ilmatorjuntatykkiä kaksiputkisena Mk IV asennuksena tai 1 neliputkinen QF 2 naulan ja 4 × Oerlikon 20 mm ilmatorjuntatykkiä
U-luokka oli Britannian kuninkaallisen laivaston hävittäjäluokka, jotka muodostivat vuoden 1941 hätäohjelman (engl. War Emergency Program) niin kutsutun 7. hätälaivueen (engl. 7th Emergency Flotilla) kahdeksan hävittäjää. Luokan alukset tilattiin 12. kesäkuuta ja ne olivat lähes suoria kopioita S-luokan hävittäjistä.
Alukset

Aluksia ei varustettu toimimaan Jäämeren olosuhteisiin. Ainoastaan HMS Grenville ja HMS Ulster varustettiin kolmijalkaisella mastolla ja loppuihin asennettiin lyhyt verkkomasto. HMS Ulsteria ei varustettu tutkalla.
HMS Ulysses varustettiin neliputkisella kaksinaulaisella ja HMS Urchin kahdella kaksiputkisella 20 millimetrin Oerlikonilla. Loput luokan alukset aseistettiin 40 millimetrin vakautetuilla kaksiputkisilla ilmatorjuntatykeillä (Hazemayer).
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Grenville | Swan Hunter and Wigham Richardson, Wallsend | 1. marraskuuta 1941 | 12. lokakuuta 1942 | 27. toukokuuta 1943 | romutettavaksi 28. helmikuuta 1983 |
| HMS Ulster | Swan Hunter | 12. marraskuuta 1941 | 9. marraskuuta 1942 | 30. kesäkuuta 1943 | romutettavaksi 29. lokakuuta 1980 |
| HMS Ulysses | Cammell Laird, Birkenhead | 14. maaliskuuta 1942 | 22. huhtikuuta 1943 | 23. joulukuuta 1943 | romutettu 1970 |
| HMS Undaunted | Cammell Laird | 8. syyskuuta 1942 | 19. heinäkuuta 1943 | 3. maaliskuuta 1944 | uponnut maalilaivana marraskuussa 1978 |
| HMS Undine | John I. Thornycroft and Company, Woolston | 18. maaliskuuta 1942 | 1. kesäkuuta 1943 | 23. joulukuuta 1943 | romutettavaksi 15. marraskuuta 1965 |
| HMS Ursa | Thornycroft | 2. toukokuuta 1942 | 22. heinäkuuta 1943 | 1. maaliskuuta 1944 | romutettavaksi 23. syyskuuta 1967 |
| HMS Urchin | Vickers Armstrong, Barrow-in-Furness | 28. maaliskuuta 1942 | 8. maaliskuuta 1943 | 24. syyskuuta 1943 | romutettavaksi 6. elokuuta 1967 |
| HMS Urania | Vickers | 18. kesäkuuta 1942 | 19. maaliskuuta 1943 | 18. tammikuuta 1944 | romutettavaksi maaliskuussa 1971 |
Muutostyöt

Grenvillen ja Ulsterin mastot vaihdettiin pitkät verkkomastot. Aluksista ainakin Urchinille, Ulsterille ja Uranialle asennettu tyypin 272 tutka korvattiin tyypillä 276. Tyypin 291 tutka siirrettiin lyhyeen mastoon Hazemayer-asennuksen etuosaan. Tyynellämerellä palvelleiden alusten ilmatorjuntaa vahvistettiin lisäämällä 20 millimetrin Oerlikoneja.
Venäläinen yhteiskunta

Venäläinen yhteiskunta on nykyisen Venäjän federaation alueella vallitseva ihmisten välinen normijärjestelmä. Venäjällä on yhteisökeskeinen arvopohja, jonka juuret ovat syvällä idässä, mutta jossa on mukana myös länsimaisia vaikutteita.
Venäläistä yhteiskuntaa verrataan yleensä länsimaiseen yhteiskuntaan, koska niillä katsotaan olevan yhteinen kristillinen alkukoti Välimeren alueella. Etelä-Venäjällä ja rajan eteläpuolella entisissä neuvostotasavalloissa on klaaniyhteiskuntia, jotka nojautuvat uskonnolliseen järjestykseen. Länsimaihin on kehittynyt yksilökeskeinen yhteiskunta, kun taas Venäjä on jäänyt vanhaan yhteisökeskeisyyteen. Venäläisen ja länsimaisen yhteiskunnan eroavuudet johtuvat erilaisesta, eri suuntiin kehittyneestä perimästä. Idässä ja myös Venäjällä perimästä johtuen ihmiset käsittävät oikean ja väärän eri tavalla kuin lännessä. Venäjällä asiat useimmiten käsitetään mystisen yhteisöllisyyden kautta. Lännessä mystiikka ja rationaalisuus on selvästi erotettu toisistaan, jonka katsotaan vaikuttaneen läntisen oikeuskäsityksen syntymiseen.
1900-luvulla Venäjällä ovat olleet esillä myös ihmisoikeudet, demokratia, oikeusvaltio ja kansalaisyhteiskunta, mutta ne ovat alisteisia valtakunnallisen johtajan edustamalle totuudelle. Yhteisölliset näkemykset eivät voi olla suoraan ristiriidassa tämän valtavirtauksen kanssa. Venäläinen yhteiskunta pyrkii myös fundamentalismiin.
Kehityksen vaiheet

Venäläisen yhteiskuntajärjestyksen omaleimaistuminen alkoi jo keskiajalla ennen 1100-lukua, jolloin Kiovan Rusin ruhtinas Vladimir (980-1015) valitsi kristillisen uskonnon Bysantista. Venäjän hidas länsimaistuminen pysähtyi kokonaan 1700-luvulla Pietari Suuren kaudella ja kääntyi ylhäältä johdetuksi johtajakeskeisyydeksi.
Ensimmäisen maailmansodan jälkeen Venäjälle syntyi sosialistinen yhteiskunta, jossa riisuttiin lähes kokonaan perinteinen venäläinen arvopohja, jolloin syntyi neuvostoihminen. Kuitenkin 1930-luvulla valtakunnan henkisen ja moraalisen kestokyvyn vahvistamiseksi aloitettiin kasvatus neuvostopatrionismiin, siinä yhteydessä palautettiin monia vanhoja venäläisiä kulttuuriarvoja. Suuren isänmaallisen sodan aikana näitä arvoja edelleen vahvistettiin.
Kanssakäyminen

Venäläisten ihmisten kanssakäymisessä tärkeitä asioita ovat ystävät, lahjat ja suuret kukkakimput. Ihmisten arvoa mitataan sen mukaan kuinka paljon hänellä on ystäviä. Vierailujen yhteydessä tulee olla aina lahjoja. Perhejuhlissa suuri merkitys on kukkasilla. Ennen matkalle lähtöä tulee aina istua minuutti, mikäli näin ei toimita, se tietää huonoa onnea. Politiikka on suuri tabu.[lähde? ]
Aiheesta muualla

Kuvia tai muita tiedostoja aiheesta Venäläinen yhteiskunta Wikimedia Commonsissa
Vankilapako (televisiosarja)

Vankilapako on National Geographic Channelin tuottama televisiosarja, jossa esitetään tositapahtumiin perustuvia vankilapakoja, joita on dramatisoitu. Ohjelmassa on kuvattu muun muassa Ohion etsityimmän rikollisen John Parsonsin vankilapakoa. Suomessa sarjaa on esittänyt Jim.